Outistiese broers verdwyn terwyl hulle buite speel | Netwerk24
Deur Meghan Lawrence 12 Julie 2019 07:19
Twee outistiese broers van Kaapstad word sedert Maandag vermis.
Dessie Rechner van die Pink Ladies-organisasie, wat help om vermiste mense op te spoor, sê die broers Sisa (15) en Takatsho Mangola (9) het Maandag omstreeks 15:00 in Brown Farm, Philippi, verdwyn, terwyl hulle buite gespeel het.
“Nie een van hulle kan praat nie. Hul ma het oral na hulle gesoek, maar sy kon hulle nie opspoor nie,” sê Rechner.
Sisa het ’n maroen hemp, donkerblou of lemmetjiegroen broek en swart skoene gedra, terwyl Takatsho ’n blou hemp met ’n wit-en-blou gestreepte slaapbroekie gedra het. Takatsho was kaalvoet.
Rechner het ’n beroep op die publiek gedoen om die Nyanga-polisiekantoor te kontak, indien hulle enige inligting oor die twee broers het.
Sisa (15) en Takatsho Mangola (9) het verdwyn terwyl hulle buite gespeel het. Foto: Verskaf
Meer oor: Kaapstad | Philippi | Outistiese Broers Vermis
Kind met outisme ‘beweeg net anders’